Lav et referat af nedenstående tekst:

Tekst:
De hvidblusede fra FC Hjørring har ikke bare kæmpet kampe på grønsværen i denne sæson. Uden for banen har klubben været truet af en konkurs. Men nu er der endelig lys for enden af tunnelen. I går besluttede byrådet i Hjørring Kommune nemlig at støtte klubben med et sponsorat. - Det er en glædens dag. Det har været en meget hård periode, siger bestyrelsesformand i FC Hjørring, Henrik Stoksted Sørensen, om den seneste tids trusler om lukning. Kommunens aftale om et sponsorat er betinget af, at erhvervslivet også støtter op om klubben. - Vi har allerede tilkendegivelser fra flere erhvervsdrivende, der vil støtte. Det har dog været på betingelse af, at kommunen også ville gå ind i konceptet, siger Henrik Stoksted Sørensen. Dermed ligner det en redning på målstregen for FC Hjørring. Nu skal aftalerne med de lokale erhvervsdrivende på plads, og derefter vil bestyrelsesformanden til at se på, hvordan organisationen kan optimeres. - Det her kommer ikke til at ske igen. I hvert fald ikke så længe jeg er bestyrelsesformand, siger han.

Referat:
Hjørring Kommune har valgt at tegne et sponsorat for at redde FC Hjørring.